Borisas Paryginas

Borisas Dmitrijevičius Paryginas (, 1930 m. birželio 19 d. Leningradas – 2012 m. balandžio 9 d. Sankt Peterburgas) – TSRS ir Rusijos socialinis psichologas. Profesorius, filosofijos daktaras. Mokslinės socialinės psichologijos įkūrėjas Rusijoje. Jam buvo suteiktas Garbės ordinas (2006).

Biografija 
Borisas Paryginas yra pagrindinis filosofinės ir sociologinės krypties atstovas socialinėje psichologijoje. Gimė Leningrade. Baigė Sankt Peterburgo valstybinio universiteto Filosofijos fakultetą (1953). 1961 m. apgynė filosofijos disertaciją Leningrado valstybiniame universitete; daktaro disertacija – „Socialinė psichologija kaip mokslas (istorijos, metodikos ir teorijos klausimai)“ (Leningrado valstybinis universitetas, 1967).

B. Paryginas yra dešimties monografijų ir daugiau nei 400 straipsnių autorius, jie buvo išversti ir išleisti daugeliu kalbų: anglų, vokiečių, japonų, lietuvių, ispanų, portugalų, bulgarų, čekų, slovakų, vengrų ir kt.

Tarp reikšmingiausių darbų: „Socialinė psichologija kaip mokslas“ (1965); „Visuomenės nuotaika“ (1966); „Socialinės ir psichologinės teorijos pagrindai“ (1971); „Socialinė psichologija. Šaltiniai ir perspektyvos“ (2010).

1953–1957 m. B. Paryginas dėstė Leningrado valstybinio universiteto filosofijos fakultete. Vėliau, 1957–1962 m., Leningrado pediatrijos medicinos institute. 1968–1976 m. vadovavo A. Herceno Leningrado valstybinio pedagoginio instituto filosofijos skyriui, kuriame jis sukūrė socialinių psichologinių tyrimų laboratoriją ir pirmą SSRS socialinės psichologijos fakultetą. 1976–1992 m. B. Paryginas vadovavo Rusijos mokslų akademijos Socialinių ir ekonominių problemų institute socialinių psichologinių problemų sektoriui. 1970–80 m. skaitė daug viešų paskaitų. Jis dažnai vykdavo su darbo vizitais į Vilnių, kur turėjo aspirantus. 1990–2000 m. Borisas Paryginas vadovavo jo įkurtam Sankt Peterburgo humanitarinio profesinių sąjungų universiteto socialinės psichologijos skyriui (Sankt Peterburgas, 1992–2012). Kaip kviestinis profesorius skaitė paskaitas daugelyje Rusijos universitetų.

Mokslinis indėlis 
 Buvo parengta socialinės psichologijos, kaip savarankiškos mokslinių žinių sistemos, teorija, jos metodologija, dalykas ir sritis, struktūra, funkcijos ir statusas humanitarinių ir gamtos mokslų žinių srityje (1960–1964).
 Parengta visuomenės nuotaikų esmės, dinamikos ir vaidmens samprata visuomenės gyveno veikloje (1964–1966).
 Pateikti ir pagrįsti bendrosios psichologinės teorijos pagrindai, apibūdinami dviem pagrindinėmis kategorijomis – asmenybe ir komunikacija (1960–1971).
 Sukurti kolektyvo socialinio ir psichologinio klimato diagnostikos, prognozavimo ir reguliavimo metodai (1976–1981).
 Parengta valdžios psichologinio pasirengimo įvertinimo koncepcija ir metodai teritoriniam valdymui socialinės transformacijos sąlygomis (1986–1992).
 Sukurtas priemonių rinkinys, skirtas mokyti postdiagnostinę grupės narių santykių korekciją (1992–1994).
 Nustatyta vadovavimo ir lyderystės fenomenologijos specifika bei jų klasifikavimo metodai (1973–1999).
 Suformuluotas ir išbandytas struktūriškai dinamiškas požiūris į socialinių ir psichologinių reiškinių modeliavimą (1999).

Bibliografija (pasirinktos)

Knygos 
 Парыгин Б. Д. Социальная психология. Истоки и перспективы / Б. Д. Парыгин. — СПб: СПбГУП, 2010. — 533 стр. (tiražas 1 000 egz.) ISBN 978-5-7621-0543-9
 Парыгин Б. Д. Социальная психология (учебное пособие) / Б. Д. Парыгин. — СПб: СПбГУП, 2003. — 616 стр. (tiražas 10 000 egz.) ISBN 5-7621-0250-5
 Парыгин Б. Д. Анатомия общения / Б. Д. Парыгин. — СПб: изд. Михайлова, 1999. — 301 стр. (tiražas 3 000 egz.) ISBN 5-8016-0046-9
 Практикум по социально-психологическому тренингу / Сборник статей под редакций Парыгина Б.Д. — СПб: СКФ “Россия-Нева”, 1994. — 174 стр. (tiražas 1 000 egz.)
 Социально-психологические проблемы научно-технического прогресса / Сборник статей под редакций Парыгина Б.Д. Л.: Наука, 1982. — 192 стр. (tiražas 48 000 egz.)
 Парыгин Б. Д. Научно-техническая революция и личность / Б. Д. Парыгин. — Москва, 1978. — 240 стр. (tiražas 50 000 egz.)
 Парыгин Б. Д. Основы социально-психологической теории / Б. Д. Парыгин. — М.: Мысль, 1971. — 352 стр. (tiražas 20 000 egz.)
 Парыгин Б. Д. Общественное настроение / Б. Д. Парыгин. — М.: Мысль, 1966. — 328 стр. (tiražas 13 000 egz.)
 Парыгин Б. Д. Социальная психология как наука / Б. Д. Парыгин. — Л.: ЛГУ, 1965. — 208 стр. (tiražas 3 400 egz.)

Straipsniai 
 Žmogus žmonių galaktikoje // Švyturys. — 1973, birželis.
 The subject matter of social psychology // American Psychologist. Vol. 19 (5). May 1964, p. 342–349. (Eng)
 On the subject of social psychology // Joint publications research. 16 apr.1963. Washington D.C. (Eng)

Išnašos

Nuorodos 

Rusijos filosofai
Rusijos psichologai